Í byrjun árs 2009 náði fjöldi þeirra landsmanna sem skráðir eru í þjóðkirkjuna mettölu , en þá voru 253.069 landsmenn í henni . Samanlagt eru hafa því rúmlega 65 þúsund Íslendingar ákveðið að ganga ekki í þjóðkirkjuna á síðastliðnum árum . Alls standa nú tæplega 132 þúsund landsmenn utan þjóðkirkju . Auglýsing Af þeim hópi eru 26.023 skráðir utan trúfélaga og 52.060 eru með ótilgreinda skráningu . Fjölgun á þeim sem eru með ótilgreinda skráningu má rekja til mikillar aukningar á fjölda erlendra ríkisborgara sem sest hafa að á Íslandi á undanförnum árum . Þetta kemur fram í nýlegum tölum frá Þjóðskrá Íslands um skráningu í trú - og lífsskoðunarfélög . Staðan í dag er því þannig að rúmlega 36,5 prósent landsmanna standa utan þjóðkirkjunnar . Fyrir rúmum áratug stóð fimmtungur landsmanna utan hennar . Ráðherra boðar skref í átt að aðskilnaði Áslaug Arna Sigurbjörnsdóttir dómsmálaráðherra sagði í byrjun síðasta mánaðar að óhjákvæmilegt væri að stefna í átt að fullum aðskilnaði ríkis og kirkju . Í grein sem hún skrifaði í Morgunblaðið sagði hún að nýtt samkomulag , sem undirritað var í september síðastliðnum , milli ríkis og þjóðkirkjunnar feli í sér að hún verði ekki lengur eins og hver önnur ríkisstofnun . „ Áslaug Arna sagði í greininni að sjálfstæð kirkja óháð ríkisvaldinu samrýmist betur trúfrelsi og skoðanafrelsi en sérstaðan sem þjóðkirkjan hefur notið í íslenskri stjórnskipan . „ Í mínum huga er ekki spurning um það að kirkjan getur vel sinnt öllum verkefnum sínum og þar á meðal sáluhjálp og margvíslegri félagslegri þjónustu óháð ríkinu . Ég er einnig þeirrar skoðunar að margir muni fylgja kirkjunni að málum þótt fullkominn aðskilnaður verði á endanum á milli hennar og ríkisvaldsins . “ Þremur dögum síðar sagði hún í viðtali við RÚV að aukið ákall væri um það í samfélaginu , að sjálfstæði trúfélaga og lífskoðunarfélaga sé algjört . Hún sagði vinnu til að svara þessu ákalli væri þegar komin af stað . Markmið þeirrar vinnu væri að skilja að ríki og kirkju . Meirihluti virðist vera fyrir aðskilnaði Meirihluti virðist vera fyrir því á Alþingi að setja aðskilnað kyrfilega á dagskrá . Fyrir þinginu liggur þingsályktunartillaga þingmanna stjórnarandstöðuflokkanna Viðreisnar , Samfylkingar og Pírata auk þingmanns Vinstri grænna og eins utan flokka , þar sem lagður er til aðskilnaður ríkis og kirkju . Auglýsing Samkvæmt tillögunni á að leggja frumvörpin fram í síðasta lagi á vorþingi 2021 , því síðasta áður en að næstu þingkosningar verða haldnar miðað við áætlun . Þau eiga að kveða á um að fullur aðskilnaður verði milli ríkis og kirkju í síðasta lagi í árslok 2034 . Í umsögn um málið hefur Biskup Íslands , Agnes Sigurðardóttir , sagt að það sé ekkert forgangsmál að kirkjan sé hluti af ríkisvaldinu . „ Að viðhalda tengslum kirkjunnar við ríkisvaldið er í sjálfu sér ekki forgangsmál kirkjunnar . Skyldur kirkjunnar liggja fyrst og fremst í því að rækta og viðhalda tengslunum við þjóðina . “ Tillagan er nú til meðferðar hjá allsherjar - og menntamálanefnd . Samkvæmt Þjóðarpúlsi Gallup sem var birtur fyrir í byrjun nóvember er meirihluti Íslendinga hlynntur aðskilnaði ríkis og kirkju , eða rúmlega 55 prósent , en það er svipað hlutfall og undanfarin ár . Ríflega fimmtungur er hvorki hlynntur né andvígur aðskilnaði ríkis og kirkju , og tæplega fjórðungur er andvígur . Karlar eru hlynntari aðskilnaði ríkis og kirkju en konur , og fólk er hlynntara aðskilnaði eftir því sem það er yngra . Í niðurstöðunum kemur fram að um þriðjungur Íslendinga beri mikið traust til þjóðkirkjunnar . Það er svipað hlutfall og í fyrra en þá lækkaði það frá fyrri mælingum . Nær þriðjungur ber hvorki mikið né lítið traust til þjóðkirkjunnar og um þriðjungur ber lítið traust til hennar . Um 19 prósent eru ánægð með störf Agnesar M. Sigurðardóttur , biskups Íslands . Kjarninn er vettvangur umræðu og á nýliðnu ári voru 539 skoðanagreinar birtar , stærstur hluti þeirra aðsendar greinar . Okkar tryggð er aðeins við lesendur . Við erum skuldbundin ykkur og værum þakklát ef þið vilduð vera með í að gera Kjarnann enn sterkari .